**SUUNNITELMA KURINPITOKEINOJEN KÄYTTÄMISESTÄ JA NIIHIN LIITTYVISTÄ MENETTELYTAVOISTA**

Tässä suunnitelmassa yksilöidään lukiolaissa mainitut rikkomukset ja kuvataan rikkomuksista tulevat seuraamukset.

Lukiolain 21 §:n mukaan koulutuksen järjestäjän tulee opetussuunnitelman yhteydessä laatia ja ohjeistaa suunnitelma kurinpitokeinojen käyttämisestä ja niihin liittyvistä menettelytavoista.

1. Opiskelijan tulee noudattaa koulun järjestyssääntöjä. Järjestyssäännöillä luodaan edellytykset toimivalle koululle sekä edistetään yleistä viihtyvyyttä, turvallisuutta, opiskeluhalua ja hyviä tapoja.
2. Rikkomukset

Rikkomuksen tapahduttua huomioidaan seuraamuksissa aina lukiolain vaatimukset ja käytetään kokonaisarviointia tilanteesta.

**Oppitunnin häirintä**

- opettajan huomautus tuntitilanteessa

- nuhtelu oppitunnin jälkeen

- poistaminen tunnilta lopputunniksi

**Myöhästelyt**

-opettajan huomautus

-myöhästelystä merkintä Wilmaan, tiedoksi kotiin

**Luvattomat ja runsaat selvittämättömät poissaolot**

* kurssin alussa tehdään kaikille selväksi poissaolojen vaikutus kurssin suorittamiseen ja korvaamismenettely
* keskustelu opettajan kanssa
* jos useissa aineissa sama tilanne, ryhmänohjaaja ottaa yhteyttä huoltajaan
* ryhmänohjaaja kutsuu palaverin (opiskelija, huoltaja, ryhmänohjaaja) koolle
* yksilöllinen, moniammatillinen opiskeluhuoltopalaveri, tilanteen monipuolinen selvitys

**Tehtävien laiminlyönti ja kurssisuoritusten vähäisyys**

* kurssin alussa tehdään kaikille selväksi poissaolojen vaikutus kurssin suorittamiseen ja korvaamismenettely
* keskustelu opettajan kanssa
* jos useissa aineissa sama tilanne, ryhmänohjaaja ottaa yhteyttä huoltajaan
* ryhmänohjaaja kutsuu palaverin (opiskelija, huoltaja, ryhmänohjaaja) koolle
* yksilöllinen, moniammatillinen opiskeluhuoltopalaveri, tilanteen monipuolinen selvitys

**Koulun tai toisen opiskelijan omaisuuden turmeleminen**

* varmistutaan siitä, mitä on tapahtunut esim. haastattelemalla, valvontakameran tallenteesta jne.
* palaveri asianosaisten kesken
* sopiminen tilanteen mukaan
* korvaaminen
* poliisi

**Tupakointi ja tupakkatuotteiden käyttö**

* keskustelu opiskelijan kanssa
* sääntöjen ja lain kertaaminen
* ilmoitus huoltajalle

**Päihteiden käyttö**

* mikäli päihteitä mukana koulussa, ne takavarikoidaan
* mikäli esiintyy silminnähden päihtyneenä koulussa ja /tai koulun tilaisuudessa, poistetaan koulusta loppupäiväksi
* tiedotetaan huoltajille
* lastensuojeluilmoitus
* yksilöllinen opiskeluhuoltopalaveri, missä sovitaan jatkotoimenpiteistä.
* tilanteen seuranta moniammatillisen ryhmän sopimusten mukaan

**Luvattomien esineiden hallussapito**

* asian tultua tietoon opiskelijaa pyydetään luovuttamaan esine opettajalle tai rehtorille
* mikäli opiskelija ei luovuta esinettä eikä myönnä hallussapitoa, kaksi henkilökuntaan kuuluvaa suorittaa tarkastuksen
* esine takavarikoidaan
* tilanteesta riippuen sen saa koulupäivän jälkeen kotiin vietäväksi tai esine luovutetaan huoltajalle
* ilmoitus huoltajalle

**Vilppi ja plagiointi**

* keskustelu (opiskelija, opettaja, rehtori) heti tapahtuman tultua ilmi
* selvitetään opiskelijalle asian vakavuus
* kurssin hylkääminen

Tuomioistuimessa käsittelyssä olevat asiat ja /tai opiskelijan erottamisprosessiin päätyvät asiat käsitellään ja ratkaistaan aina tapauskohtaisesti. Vakavat/toistuvat rikkomukset koulutyössä/koulupäivän aikana voivat johtaa myös rikosilmoitukseen ja/tai lastensuojeluilmoitukseen.